Neuvoston 16 päivänä heinäkuuta 2001 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 31/2001 Euroopan parlamentin ja neuvoston asetuksen antamiseksi neuvoston asetuksen (EY) N:o 2223/96 muuttamisesta EKT-95:n käytön osalta jäsenvaltioiden alv:oon perustuvaan omaan varaan suorittamien maksuosuuksien määrittämisessä



Virallinen lehti nro C 307 , 31/10/2001 s. 0001 - 0004



Neuvoston asetus 16. heinäkuuta 2001 vahvistama yhteinen kanta (EY) N:o 31/2001 Euroopan parlamentin ja neuvoston asetuksen (EY) N:o .../2001antamiseksi neuvoston asetuksen (EY) N:o 2223/96 muuttamisesta EKT-95:n käytön osalta jäsenvaltioiden alv:oon perustuvaan omaan varaan suorittamien maksuosuuksien määrittämisessä (2001/C 307/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), noudattavat perustamissopimuksen 251 artiklassa määrättyä menettelyä(2), sekä katsovat seuraavaa: (1) Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96(3) 8 artiklan mukaan talousarviota ja omia varoja varten voimassa oleva asetuksen (ETY, Euratom) N:o 1552/89(4) mukainen Euroopan kansantalouden tilinpitojärjestelmä (EKT) on EKT:n toinen painos niin kauan kuin neuvoston päätös 94/728/EY, Euratom(5) on voimassa. (2) EKT:n toisen painoksen tiedot eivät ole enää saatavilla riittävän yksityiskohtaisina alv:oon perustuvan oman varan määrittämiseksi. (3) Tämä ei vaikuta menettelyihin, joista on sovittu BKTL:oon perustuvan oman varan määrittämiseksi. (4) On suotavaa käyttää parhaita saatavilla olevia tilastotietoja jäsenvaltioiden talousarvioon suorittamien maksuosuuksien määrittämisessä. (5) Uuteen Euroopan kansantalouden tilinpito- ja aluetilinpitojärjestelmään (EKT-95) perustuvien tietojen käyttäminen arvonlisäveroon perustuvan oman varan määrittämiseen ei vaikuta omien varojen tasoon eikä maksuosuuksien jakautumiseen jäsenvaltioiden kesken. (6) Neuvoston päätöksellä 89/382/ETY, Euratom(6) perustettua tilasto-ohjelmakomiteaa on kuultu mainitun päätöksen 3 artiklan mukaisesti, OVAT ANTANEET TÄMÄN DIREKTIIVIN: 1 artikla Lisätään asetuksen (EY) N:o 2223/96 8 artiklaan kohta seuraavasti: "1a. Poiketen siitä, mitä 1 kohdassa säädetään, alv:oon perustuvan oman varan määrittämistä varten jäsenvaltiot voivat käyttää uuteen Euroopan kansantalouden tilinpito- ja aluetilinpitojärjestelmään (EKT-95) perustuvia tietoja niin kauan kuin päätös 94/728/EY, Euratom on voimassa." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puheenjohtaja Neuvoston puolesta Puheenjohtaja (1) EYVL C 29 E, 30.1.2001, s. 266. (2) Euroopan parlamentin lausunto, annettu 3. huhtikuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 16. heinäkuuta 2001, ja Euroopan parlamentin päätös, tehty ... (ei vielä julkaistu virallisessa lehdessä). (3) EYVL L 310, 30.11.1996, s. 1, asetus sellaisena kuin se on viimeksi muutettuna komission asetuksella (EY) N:o 995/2001 (EYVL L 139, 23.5.2001, s. 3). (4) EYVL L 155, 7.6.1989, s. 1, asetus sellaisena kuin se on kumottuna ja korvattuna asetuksella (EY, Euratom) N:o 1150/2000 (EYVL L 130, 31.5.2000, s. 1). (5) EYVL L 293, 12.11.1994, s. 9. (6) EYVL L 181, 28.6.1989, s. 47. NEUVOSTON PERUSTELUT I JOHDANTO 1. Komissio toimitti neuvostolle 20. syyskuuta 2000 ehdotuksen Euroopan parlamentin ja neuvoston asetukseksi neuvoston asetuksen (EY) N:o 2223/96 muuttamisesta EKT-95:n käytön osalta jäsenvaltioiden alv:oon perustuvaan omaan varaan suorittamien maksuosuuksien määrittämisessä. 2. Edellä mainittu ehdotus perustuu perustamissopimuksen 285 artiklaan, jossa edellytetään 251 artiklassa määrättyä yhteispäätösmenettelyä Euroopan parlamentin kanssa. 3. Euroopan parlamentti antoi lausuntonsa ensimmäisessä käsittelyssä 3. huhtikuuta 2001. 4. Neuvosto vahvisti yhteisen kantansa 16. heinäkuuta 2001 perustamissopimuksen 251 artiklan mukaisesti. II EHDOTUKSEN TAVOITE Ehdotuksen tavoitteena on muuttaa asetus (EY) N:o 2223/96 siten, että jäsenvaltiot voivat alv:oon perustuvan oman varan määrittämiseksi ja 1 kohdasta poiketen käyttää uuteen Euroopan kansantalouden tilinpito- ja aluetilinpitojärjestelmään (EKT-95) perustuvia tietoja päätöksen 94/728/EY, Euratom pysyessä voimassa. III YHTEISEN KANNAN ERITTELY Yhteinen kanta on komission ehdotuksen mukainen lukuun ottamatta yhtä johdanto-osan kappaletta, joka lisättiin Euroopan parlamentin ehdotuksesta. Johdanto-osan kappaleet Neuvosto lisäsi uuden johdanto-osan kappaleen (5) sen painottamiseksi, että uuteen Euroopan kansantalouden tilinpito- ja aluetilinpitojärjestelmään (EKT-95) perustuvien tietojen käytöllä alv:oon perustuvan oman varan määrittämisessä ei ole mitään vaikutusta omien varojen tasoon ja niiden jakautumiseen jäsenvaltioiden välillä. Tämä muutos on tehty Euroopan parlamentin tarkistuksen 1 johdosta yhteisymmärryksessä komission kanssa. Euroopan parlamentin tarkistusta 2 ei ole sisällytetty yhteiseen kantaan, koska komissio katsoo, ettei tämä asetus ole asianmukainen väline kyseisen käytännön käyttöön ottamiselle. Neuvosto on kuitenkin tyytyväinen komission aikomukseen parantaa omia varoja koskevaa tiedottamistaan Euroopan parlamentille. Neuvosto ja komissio eivät kumpikaan voi hyväksyä Euroopan parlamentin tarkistusta 3. Tarkistuksessa ehdotettu menettely ei sisälly 6. toukokuuta 1999 tehtyyn toimielinten väliseen sopimukseen. Oikeudellisesta näkökulmasta kyseistä sopimusta ei voi muuttaa johdanto-osan kappaleen avulla eikä edes kyseiseen asetukseen sisältyvällä säännöksellä. IV PÄÄTELMÄ Neuvosto katsoo, että kaikki neuvoston yhteiseen kantaansa tekemät muutokset ovat kaikilta osin yhdenmukaisia ehdotetun asetuksen tavoitteiden kanssa. Toimielinten välistä sopimusta ei tämän asetuksen keinoin voida muuttaa.